منموہن سنگھ

منموہن سنگھ ہندوستانی سیاست دان اور سابق وزیر اعظم ہیں ان کی پیدائش 26 ستمبر، 1932ء کو پاکستانی پنجاب کے گاہ میں ہوئی تھی۔ انہوں نے پنجاب یونیورسٹی کے بعد برطانیہ کی ممتاز آکسفورڈ اور کیمبرج یونیورسٹیوں سے علم معاشیات کی تعلیم حاصل کی۔ وہ بھارتیہ ریژرو بینک کے گورنر رہ چکے ہیں۔ انہوں نے آئی- ایم -ایف اور اے ڈی بی کے لیے بھی کام کیا۔ وہ 1991ء میں آسام سے راجیہ سبھا کے رکن بنے اور نرسمہا راؤ حکومت میں وزیرخزانہ بنے۔ 1999ء میں من موہن سنگھ نے لوک سبھا انتخاب لڑے لیکن ہار گئے۔ 2004ء میں کانگریس پارٹی کے اتحاد کو جب حکومت بنانے کا موقع ملا تو پارٹی سربراہ سونیا گاندھی نے وزیر اعظم کا منصب قبول کرنے سے انکار کر دیا۔ ان کی رائے سے من موہن سنگھ وزیر اعظم بنے۔ 2009ء میں ہونے والے انتخابات میں کانگریس اور اس کی اتحادیوں کو انتخابات میں فتح ہوئی۔ اس طرح من موہن سنگھ دوسری مرتبہ وزیر اعظم منتخب ہوئے۔ انہیں ملک میں معاشی بہتری کا روح رواں مانا جاتا ہے۔ ان کا شمار کانگریس صدر سونیا گاندھی کے معتمدوں میں ہوتا ہے۔

ذاتی زندگی 
منموہن سنگھ کی پیدائش برطانوی ہندوستان (موجودہ پاکستان) کے پنجاب صوبے میں 26 ستمبر، 1932ء کو ہوئی۔ ان کی والدہ کا نام امرت کور اور والد کا نام گرمكھ سنگھ ہے۔ ملک کی تقسیم کے بعد ان کا خاندان بھارت آ گیا۔ یہاں پنجاب یونیورسٹی سے انہوں نے گریجویشن اور پوسٹ گریجویٹ سطح کی تعلیم مکمل کی۔ کیمبرج یونیورسٹی سے انہوں نے پی۔ ایچ۔ ڈی کی اور آکسفورڈ یونیورسٹی سے ڈی فل کیا۔ ڈاکٹر منموہن سنگھ نے معاشیات کے استاد کے طور پر کافی شہرت حاصل کی۔ وہ جامعہ پنجاب اور بعد میں دہلی اسکول آف اكنامكس میں پروفیسر رہے۔ اسی درمیان وہ اقوام متحدہ تجارت اور ترقی کانفرنس سیکرٹریٹ میں مشیر رہے اور 1987ء اور 1990ء میں جنیوا میں ساؤتھ کمیشن میں سیکرٹری بھی رہے۔ 1971ء میں ڈاکٹر سنگھ بھارت کے کامرس اینڈ انڈسٹری منسٹری میں اقتصادی مشیر کے طور پر مقرر کیے گئے۔ 1972ء میں انہیں وزارت خزانہ میں اہم اقتصادی مشیر بنایا گیا۔ اس کے بعد کئی برسوں تک وہ منصوبہ بندی کمیشن کے نائب صدر، ریزرو بینک کے گورنر، وزیر اعظم کے اقتصادی مشیر اور یونیورسٹی گرانٹس کمیشن کے صدر بھی رہے ہیں۔ بھارت کے اقتصادی تاریخ میں حالیہ برسوں میں سب سے اہم موڑ اس وقت آیا جب ڈاکٹر سنگھ 1991ء سے 1996ء تک ہندوستان کے وزیر خزانہ رہے۔ ڈاکٹر سنگھ کے خاندان میں ان کی بیوی محترمہ گرچرن کور اور تین بیٹیاں ہیں۔

حوالہ جات 

منموہن سنگھ
1932ء کی پیدائشیں
20وین صدی کے ماہر اقتصادیات
امرتسر کی شخصیات
امرتسر کے سیاست دان
انڈین نیشنل کانگریس کے سیاست دان
بقید حیات شخصیات
بھارت کے وزرائے خارجہ
بھارت کے وزرائے خزانہ
بھارتی سرکاری ملازمین
بھارتی سکھ
بھارتی ماہرین معاشیات
بھارتی وزرائے اعظم
پنجاب (بھارت) کے اسکالر
پنجاب یونیورسٹی کا تدریسی عملہ
پنجابی سیاست دان
پنجابی شخصیات
پنجاب، بھارت کے سائنس دان
پنجاب، بھارت کے سیاست دان
تجارتی ماہر اقتصادیات
جامعہ اوکسفرڈ کے فضلا
چندی گڑھ کی شخصیات
حکومت ہند کی پلاننگ کمیشن کے ارکان
دہلی یونیورسٹی کا تدریسی عملہ
راجیہ سبھا میں حزب مخالف لیڈران
ریزرو بینک آف انڈیا کے گورنر
سینٹ جانز کالج، کیمبرج کے فضلا
ضلع چکوال کی شخصیات
فضلا جامعہ کیمبرج
موجودہ قومی حکمران
نفیلڈ کالج، اوکسفرڈ کے فضلا
نل فیلڈ کالج کے فارغین
بھارتی وزرائے ثقافت
Short description is different from Wikidata